
Tisztelt Ajánlattevő!

A Zemplén Térségi Katasztrófa és Polgári Védelmi Szövetség árajánlati felhívást tesz közzé a HUSKROUA ENI CBC 2014-2020” elnevezésű programban a „CODE VDIC – COMMON DEVELOPMENT OF VOLUNTEER DISASTER INTERVENTION CAPABILITY” című, HUSKROUA/1702/8.1/0035. számú projekt részét képező vezetési és infokommunikációs eszközök beszerzése tárgyban az alábbiak szerint.

Ajánlatkérő adatai:
Neve: Zemplén Térségi Katasztrófa és Polgári Védelmi Szövetség
Székhelye: 3980 Sátoraljaújhely, Kossuth tér 5.
Képviselő: Tóth Zsolt alelnök 
Adószáma: 18445523-1-05

Az ajánlatkérő telefonszáma, e-mail címe:
Telefon: +36 70 362 7670
E-mail: codevdic@gmail.com

1. Az ajánlatkérés tárgya és a feladat leírása, a teljesítés módja
A „CODE VDIC” című, HUSKROUA/1702/8.1/0035. számú projekt megvalósításához szükséges vezetési és infokommunikációs eszközök beszerzése.
A beszerzendő kézi eszközök paraméterei:

Projektor:
· 3D projektor: igen
· Felbontás: 1280 x 800
· Képarány: 16:10
· Kontrasztarány: 15000:1
· Fényerő: 3600 ANSI lumen
· Minimális képméret: 60"
· Maximális képméret: 300"
· Trapézkorrekció: igen
· Csatlakozók: VGA, HDMI
· Tömeg: 3 kg alatt
· Távirányító: van
· Hangszóró: van
· Izzó élettartama: 5000 óra
Motoros vetítővászon:
· Vászon típusa: fali elektromos
· Szélesség minimum: 200 cm - maximum 260 cm
· Magasság minimum: 90 cm - maximum 150 cm
· Szín: fehér
· Képarány: 4:3
Háromlábú vetítővászon:
· Kivitel: 3 lábú
· Vászon magasság: 1600 - 1800 mm közötti
· Vászon szélesség: 1600 - 1800 mm közötti
· Szín: fehér
· Képarány: 1:1
· Vászon funkció: kézi tekercselés
Vizuáltábla
· Színe: fehér/világos szürke
· Kivitele: állványos, három lábú
· Állítható magasságú állvány
· Magasság: minimum 175 cm
· Tulajdonságok: írható, törölhető, mágneses
· Mérete:70x100cm
· Súly (bruttó) maximum 12,5kg

Hordozható számítógép (Laptop)
· Processzor típus: Intel® Core™ i7 Processzor
· Memória méret: 8GB
· SSD méret: 256GB
· Videokártya típus: GeForce 
· Kijelző méret: 15.6
· Kijelző felbontás: 1920x1080
· Garancia időtartam: minimum 1 év

Digitális fényképező
· Automata zoom, nagy felbontás, kép és videó üzemmód
· 16 Mpx CMOS-érzékelő
· legyen képes akár 83x optikai zoomra
· Gyújtótávolság 4,3–357 mm
· 3,2 hüvelykes LCD pozícionálható kijelző
· Lencse rekesz: f/2 - 6,5 optikai stabilizálás
· 4K videó felbontás
· Adattárolás - adathordozó SD, SDHC, SDXC
· Bluetooth és WiFi
· Újratölthető akkumulátor
· Tömeg (akkumulátorral és memóriakártyával) maximum 1020 g
Asztali számítógép
Számítógép:
· Processzor: Intel® Core™ I7 3.4GHz - 3.8GHz Turbo Quad Core Processor
· Memória: minimum 16GB DDR4
· Háttértár: minimum SSD 240GB
· Optikai meghajtó: DVD-RW
· Perifériák: egér, billentyűzet

Monitor:
· Képátló: Minimum 24”
· Technológia: Led monitor
· Optimális felbontás: 1920 x 1080
· Kijelző panel technológiája: VA
· Válaszidő: 4 ms
· Felbontás: Full HD
· Csatlakozás: HDMI 
· Szín: fekete

Mobiltelefon:
· Érintőképernyős
· nano-SIM
· Processzormagok száma: 8 magos
· Processzor sebessége: 2.84 GHz
· RAM: 8 GB
· Belső memória mérete: 128 GB
· Operációs rendszer: Android
· Kijelző mérete: 6.67"
· Előlapi kamera felbontása: 20 MPx
· Hátlapi kamerák száma: 3 db
· Első hátlapi kamera felbontása: 108 MPx
· Második hátlapi kamera felbontása: 13 MPx
· Harmadik hátlapi kamera felbontása: 5 MPx
· Beépített vaku
· Videofelvétel
· Maximális video felbontás: 7680 x 4320 @ 30 fps
· Wi-Fi
· Wi-Fi Direct
· Bluetooth
· Infraport 
· USB Type-C
· GSM
· GPRS kapcsolat
· EDGE kapcsolat
· UMTS (3G)
· LTE támogatás (4G)
· 5G támogatás
· GPS (GLONASS, Beidou (BDS), Galileo, QZSS)
· Ujjlenyomat-olvasó
· Akkumulátor típusa: Li-Pol
· Akkumulátor kapacitás: 5000 mAh
· Dual SIM

TV LED 4K:
· Képtáló: min. 48”
· Képarány: 16:9
· Felbontás: Ultra HD (4K TV)
· Vezeték nélküli szabványok: Wi-Fi Direct, Bluetooth
· Csatlakozók: HDMI, USB, Ethernet, Wi-Fi, Fejhallgató csatlakozó
· Mobiltelefonnal történő párosítás: igen
· Okos eszközök képtükrözése a Miracast funkcióval: igen
· Internet böngésző: igen
· Smart LED TV
Drón:
· Automatikusan kikerüli az akadályokat
· Automatikusan követi a mozgó tárgyakat ActiveTrack mód
· TapFly segítségével egy érintéssel a megadott pontra repül
· Smart Return Home teszi lehetővé a drónnak, hogy elkerülje az akadályokat hazatérés közben
· Repülési idő: minimum 25 perc
· Maximális hatótávolság: 8 km
· Maximális sebesség: 72 km/óra
· Nettó tömeg: 900-1000gr
· Max. emelkedési sebesség: 6 m/s (sport üzemmód) 
· Max. süllyedési sebesség: 4 m/s (sport üzemmód)
· Üzemhőmérséklet: 0°C - 40°C között
· Navigációs rendszer: beépített GPS/ GLONASS 
Kamera:
· Profi kompakt drón beépített zoom objektívvel
· 1/2.3" CMOS szenzor, 12MP-es képek készítése (48MP Super Resolution funkcióval)
· 24-48mm zoom objektív, minimum 0.5 méteres fókusztáv
· 2x optikai Zoom, Dolly zoom (automatikus fókusz vizuális effektekkel), 4x veszteségmentes Full HD videó zoomolás
· Állítható ISO: 100-3200 @ videó és 100-3200 @fénykép
· 8–1/8000s elektronikus zársebesség
· Állítható videofelbontások: 4K: 3840×2160 24/25/30p, 2.7K: 2688×1512 24/25/30/48/50/60p, FHD: 1920×1080 24/25/30/48/50/60/120p
· Állítható MP4 / MOV (MPEG-4 AVC/H.264, HEVC/H.265) videó- és JPEG / DNG (RAW) fotóformátumok
· OcuSync 2.0 videoátviteli rendszer: akár Full HD 1080p videoátvitel 8 km-es távolságból (2.4/5GHz-es valós idejű auto-kapcsolás), 40 Mbps letöltési sebesség, 120 ms alacsony késleltetés
· Maximális fénykép felbontás: 4000x3000 pixel
A csomag tartalma:
· 1 db drón kamerával 
· 1 db távirányító
· 1 szett rotor (minimum)
· 1 db akkumulátor (3850 mAh)
· 1 db akkumulátortöltő
· 1 db használati útmutató
· 1 db MicroSD kártya (16GB)

Erdőtűz megelőzési kamera rendszer:
Rendszertechnikai leírás:
· Üzemidő: napi 24 óra
· Minimum 20MP kültéri hálózati panoráma kamera, négy lencsés, mindegyik optika támogatja az 5MP. 
· Szenzorméret: 1/2.7, minimális megvilágítás: 0.006 lux, kiegészítő világítás: EXIR LED. 
· Szerelési követelmény: kültéri használat, függesztett kivitel
· Optika: motoros zoom, Fókusztávolság: 2.8 mm – 12 mm, Zoom: 4x, Fókuszálás: autofókusz (AF), Vízszintes látószög: 30 ° – 101 °, Függőleges látószög: 22 ° – 73 °, 
· Helyi rögzítés: microSD kártyahely, 
· Védettség: IP67 kültéri. 
· Vandálbiztosság: IK10, rezgésállóság: fix telepítésű, arcdetektálás, panorámakamera: legalább 180°, 
· Tápellátás: 12 VDC/24 VAC/PoE, PoE-osztály: HiPoE,
· Fogyasztás: 30-40 W
· Működési hőmérséklet -40°C / +60°C.

Tartozékok:
· Tápellátás 
· PoE Switch 
· Tárhely
· Synology DS220J, WD Red 2TB 3,5" 
· NAS Hard Drive
· Adatátvitel
· Ubiquiti Lite Beam AC5 Antenna 23 dBi wifi
· UTP kábel 300m, csatlakozókkal 
· 2 darab antenna tartó konzol (kiépítése 25 méteres tartóoszlopon, illetve tetőszerkezeten alpin technikával)
Egyéb feltételek:
a) Kizárólag új eszköz szállítása fogadható el.
b) Ajánlatkérőnek – amennyiben jogszabályi rendelkezés előírja - jótállási kötelezettséget kell vállalnia szerződés teljesítését követően.
c) Ajánlattevő kötelezettséget vállal arra, hogy az eszközök leszállítását a meghatározott befejezési határidőig megvalósítja, valamint a jogszabályban előírt jótállási/garanciális/szavatossági kötelezettségeinek eleget tesz.

Árajánlatukhoz kérjük csatolni, jelen ajánlatkérés 1. sz. mellékletét képező nyilatkozat kitöltött, aláírt (és e-mail-ben történő ajánlattétel esetében: beszkennelt) példányát. 
Ajánlattevőként nem járhat el, aki a 2015. évi CXLIII. törvény (a továbbiakban: Kbt.) 25. §-ában meghatározott szempontok alapján is összeférhetetlennek minősülne, illetőleg aki a közpénzekből nyújtott támogatásokra vonatkozó jogszabályok alapján összeférhetetlennek minősül.


2. Teljesítési határidő, a teljesítés helye

A teljesítés határideje: 
a) legkésőbb a pályázati időszak vége, mely a támogatói szerződés alapján jelenleg 2021. augusztus 31., illetve 
b) A pályázat befejezése határidejének hosszabbítása esetén az ajánlati kötöttség időszaka (eredményhirdetési időpontot követő 120 nap).
A teljesítés helye: 
Az ajánlatkérő székhelye/telephelye.

3. Az ellenszolgáltatás teljesítésének feltételei
a) A feladat ellátásának pénzügyi fedezetét a projektben elnyert támogatás biztosítja, annak fedezete biztosított.
b) Nyertes Ajánlattevő egy végszámla kibocsátására jogosult a teljesítést és annak Ajánlatkérő általi igazolását követően.
c) Ajánlatkérő előleget nem biztosít.
d) Az ajánlati árnak tartalmaznia kell mindazokat a díjakat és járulékos költségeket, melyek az ajánlat tárgyának megvalósításához szükségesek.
e) Ajánlatkérő a teljesítésigazolást követően kiállított számlát, az adott számla kiállításától számított 15 napon belül, banki átutalással egyenlíti ki. Nyertes Ajánlattevő a számla kiállításától számított 3 napon belül köteles a számlát Ajánlatkérő részére eljuttatni. Amennyiben a nyertes Ajánlattevő e kötelezettségének nem tesz eleget, úgy a fizetési határidő kezdete a számla kézhezvételének napja.
f) Késedelmes fizetés esetén Megbízó a Polgári törvénykönyvről szóló 2013. évi V. törvényben (a továbbiakban: Ptk.) meghatározott késedelmi kamat megfizetésére köteles.

4. Árajánlat kötelező tartalmi elemei
· Az ajánlatkérő megnevezése,
· Az ajánlattevő megnevezése, azonosító adatai, cégjegyzésre jogosult neve és aláírása;
· Az ajánlat tárgyának megnevezése,
· Az árajánlat érvényessége,
· A nettó és bruttó ajánlati ár, valamint az ÁFA mértéke.

5. Az ajánlat benyújtásának módja, határideje
Az árajánlatot magyar nyelven, egy eredeti példányban, lezárt borítékban, sértetlen csomagolásban az Ajánlatkérő telephelyére személyesen, vagy postai úton (Zemplén Térségi Katasztrófa és Polgári Védelmi Szövetség, 3980 Sátoraljaújhely, Kossuth tér 5.) vagy e-mailben a codevdic@gmail.com e-mail címre, cégszerű aláírással ellátva, 1 példányban 2021. július 26-án 14:00 óráig kell elküldeni, melyhez ajánlatkérő ajánlati mintát biztosít jelen ajánlatkérés mellékleteként. A minta használata nem kötelező, de a fenti kötelező elemeket tartalmaznia kell az ajánlatnak.

A postán feladott, személyesen, vagy futár által kézbesített ajánlatot Ajánlatkérő akkor tekinti határidőn belül benyújtottnak, ha az az ajánlattételi határidőig a beadás helyén és időpontjában rendelkezésre áll. A kézbesítésből származó bárminemű késedelem Ajánlattevő felelőssége. Az érvényesség feltétele, hogy e-mail útján az ajánlat a fenti határidőig beérkezzen.
A határidőn túl érkezett ajánlatot az Ajánlatkérő érvénytelennek minősíti. 

A borítékon kérjük feltüntetni a következő szöveget:
[bookmark: _Hlk65843886]„Vezetési és infokommunikációs eszközök beszerzése
CODE VDIC projekt HUSKROUA/1702/8.1/0035“

Az eljárásban történő részvételt kizáró okok:
Az eljárásban nem lehet ajánlattevő az a természetes, jogi személy, vagy jogi személyiség nélküli gazdálkodó szervezet, aki vagy amely:
a) [bookmark: _Hlk61340583]nem független ajánlattévő, azaz amelyben az ajánlatkérő támogatást igénylő, illetve kedvezményezett vagy tulajdonosa (irányító vagy felügyeleti szerve), annak tagja, a szervezet nevében nyilatkozattételre, képviseletre jogosult személy, ezen személy Ptk. 8:1. § (1) bekezdés 2. pontja szerinti hozzátartozója, tulajdonosi, fenntartói, vagyonkezelői, irányítási, képviseleti, munkáltatói, vagy kinevezési jogokat gyakorol, vagy fordítva, amely olyan szállítótól származik, amelynek tulajdonosa (irányító vagy felügyeleti szerve), annak tagja, a szervezet nevében nyilatkozattételre, képviseletre jogosult személy, ezen személy Ptk. 8:1. § (1) bekezdés 2. pontja szerinti hozzátartozója a kedvezményezett szervezetében vagy a másik ajánlattevő szervezetében tulajdonosi, fenntartói, vagyonkezelői, irányítási, képviseleti, munkáltatói vagy kinevezési jogokat gyakorol (összeférhetetlenség), 
b) az ajánlatkérő támogatást igénylő, illetve kedvezményezett vagy másik ajánlattevő vonatkozásában partner vagy kapcsolt vállalkozásnak minősül,
c) az ajánlattevő ugyanabban a beszerzési eljárásban nem jelenhet meg a sajátjától eltérő másik ajánlatban (vagy jelentkezésben) sem ajánlattevőként (vagy részvételre jelentkezőként), sem alvállalkozóként, sem alkalmasságot igazoló szervezetként, 
d) egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
e) aki ellen csőd-, felszámolási eljárás van folyamatban, aki végelszámolás alatt áll, vagy aki személyes joga szerint hasonló helyzetben van,
f) akinek tevékenységét a cégbíróság felfüggesztette,
g) aki nem szerepel a cégjegyzékben, egyéb közhiteles nyilvántartásban,
h) aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal, vagy annak megfelelő alvállalkozóval,
i) aki korábbi, az ajánlatkérővel kötött szerződésének teljesítése során súlyos szerződésszegést követett el,
j) akinek az adószámát a Nemzeti Adó- és Vámhivatal felfüggesztette, illetve törölte,
k) aki a kizáró okokkal kapcsolatban valótlanul nyilatkozott,
l) akivel szemben jogszabályban, továbbá az Magyarország-Szlovákia-Románia-Ukrajna ENI CBC 2014-2020 Program magyar kedvezményezettjei számára előírt Beszerzési Útmutatóban, vagy egyéb kötelező előírásban foglalt kizáró, vagy összeférhetetlenségi okok felmerülnek.

Igazolási mód:
Ajánlattevőnek nyilatkoznia kell arról, hogy nem tartozik a fenti kizáró okok hatálya alá.
6. Ajánlattevő tájékoztatása az eljárás eredményéről
Ajánlatkérő az Ajánlattevőt az eljárás eredményéről annak megállapítását követő 5 munkanapon belül tájékoztatja. 

7. A szerződéskötés tervezett időpontja
Az ajánlati kötöttség időszaka alatt. 

8. A szerződés típusának meghatározása
Adás-vételi szerződés.

9. Hiánypótlás
Ajánlatkérő a hiánypótlás lehetőségét biztosítja.

10. Ajánlatok bírálati szempontja
A nyertes ajánlat kiválasztása a beérkezett árajánlatok közül a legalacsonyabb összegű ellenszolgáltatás alapján történik.

11. Ajánlati kötöttség ideje
Ajánlattevő az eredményhirdetési időpontot követő 120 napig marad kötve ajánlatához.

12. Egyéb feltételek
A beszerzési eljárásban nyertes ajánlattevő a beszerzési eljárás lezárása után a szerződés teljesítésébe olyan alvállalkozót nem vonhat be, aki a beszerzési eljárásban maga is ajánlattevő volt.
Ajánlattevő a hibás teljesítésért kellékszavatossággal tartozik. 

Ajánlatkérő tájékoztatja Ajánlattevőt, hogy késedelem, valamint hibás teljesítés és meghiúsulás esetére a szerződésben kötbér kerül kikötésre. A kötbér alapja Ajánlattevőnek felróható okból történő késedelem esetén a teljes nettó vételár, mértéke minden késedelmes nap után a kötbér alap 0,5 %-a. A késedelmi kötbér maximális mértéke legfeljebb a nettó vételár 15 %-a, a napi tételek maximális száma legfeljebb 30 nap, melynek túllépése esetén beállnak a meghiúsulás jogkövetkezményei.
Amennyiben Ajánlattevőnek felróható okból a szerződés teljesítése meghiúsul, a meghiúsulási kötbér mértéke a teljes nettó vételár 20%-a.
Amennyiben Ajánlattevő hibásan teljesít, kötelezhető a hiba kijavításáig, vagy a termék kicseréléséig a nettó vételár 0,5 %-ának megfelelő mértékű naptári napi hibás teljesítési kötbért fizetni az Vevő részére minden megkezdett naptári napra. Amennyiben Ajánlattevő a hibát 30 naptári napon belül nem javítja ki, vagy a terméket nem cseréli ki, úgy Ajánlatkérő jogosult a szerződést felmondani, és a szerződés meghiúsulásának esetében irányadó kötbért követelni.

Ajánlatkérő tájékoztatja ajánlattévőket, hogy az Magyarország-Szlovákia-Románia-Ukrajna ENI CBC 2014-2020 Program magyar kedvezményezettjei számára előírt Beszerzési Útmutatója értelmében a beszerzési eljárás alapján megkötött szerződés (megrendelés) módosítása nem irányulhat arra, hogy
· az ajánlatkérő átvállaljon a nyertes ajánlattevőt terhelő többletmunkaköltségeket,
· az ajánlatkérő indokolatlanul átvállaljon egyéb, a szerződés alapján a nyertes ajánlattevőt terhelő kockázatokat,
· a nyertes ajánlattevőként szerződő felet mentesítse az olyan szerződésszegésbe esés alól, amelyért felelős lenne, vagy
· 
· a nyertes ajánlattevőként szerződő felet mentesítse az olyan szerződésszegés, illetve annak jogkövetkezményei alól, amelyért felelős.
A szerződés kizárólag abban az esetben kerülhet módosításra, ha a szerződéskötést követően merül fel olyan, az ajánlatkéréskor, illetve a szerződéskötéskor előre nem látható körülmény, amely a módosítást indokolttá teszi.
Ajánlatkérő tájékoztatja Ajánlattevőt, hogy az ajánlatkérésben meghatározott feladatok Ajánlatkérő tárgyban rögzített pályázatának részét képezik, melyre tekintettel Ajánlattevő tudomásul veszi, hogy amennyiben a szerződésben jelölt feladatait késedelmesen teljesíti, vagy a teljesítés neki felróható okból meghiúsul és emiatt Ajánlatkérőnek a projektben visszafizetési kötelezettsége vagy egyéb fizetési kötelezettsége keletkezik, úgy annak megtérítésére Ajánlattevő köteles.
Ajánlatkérő fenntartja a jogot, hogy az ajánlat benyújtási határidejét megelőzően az ajánlattételi felhívást szükség esetén módosítsa vagy indokolás nélkül visszavonja, illetve az eljárást eredménytelennek nyilvánítsa.
Az Ajánlatkérő fenntartja a jogot, hogy érvényes eljárás esetén is a szerződés megkötését indokolás nélkül megtagadja (Ptk. 6: 74.§ (2)). A szerződéskötés megtagadása kártérítési igényt nem keletkeztet.
Ajánlatkérő maradéktalanul betartja az Magyarország-Szlovákia-Románia-Ukrajna ENI CBC 2014-2020 Program magyar kedvezményezettjei számára előírt Beszerzési Útmutatóban foglaltakat, és annak betartását valamennyi ajánlattévőtől is megköveteli.
Az ajánlatkérő minden szükséges intézkedést megtesz annak érdekében, hogy elkerülje az összeférhetetlenséget és a verseny tisztaságának sérelmét eredményező helyzetek kialakulását. 
Ajánlatkérő kijelenti, hogy a beszerzési eljárás és a döntéshozatal során az esélyegyenlőség, az egyenlő bánásmód, a verseny tisztasága, az összeférhetetlenség alapelveit betartja és betartatja, tartózkodik az ajánlattevői minőséggel össze nem férő magatartásoktól, a gazdasági szereplők jogsértő kiválasztásától, tiltja a gazdasági szereplők összehangolt magatartását, biztosítja a verseny átláthatóságát (a beszerzési eljárásban alkalmazott alkalmassági feltételek és értékelési szempontok az ajánlattevők számára előre megismerhetőek és az ajánlatkérő ezeket következetesen alkalmazza a bírálat és értékelés során). 
Ajánlatkérő az alkalmassági és az értékelési szempontrendszer kapcsán az objektivitást minden esetben biztosítja.
Az ajánlatkérő a beszerzési eljárás előkészítse és lefolytatása során jóhiszeműen és tisztességesen jár el.




13. Adatkezelési tájékoztató:
Ajánlatkérő a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 Rendelete  (General Data Protection Regulation, GDPR, a továbbiakban: Rendelet) által előírt kötelezettségének eleget téve tájékoztatja Ajánlattevő képviseletére jogosult természetes személyt, hogy az Árajánlatban megadott személyes adatait a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet (a továbbiakban: Korm. rendelet) 5. melléklete 2.3.2.5. pontjában előírt jogszabályi kötelezettség, árajánlat kérés jogcímén kezeli.
A személyes adatok címzettjei: az Ajánlatkérő árajánlatok kezelésével kapcsolatos feladatokat ellátó munkavállalói, és jogi képviselője, mint adatfeldolgozók. A személyes adatok tárolásának időtartama: a Korm. rendelet 110/A. § alapján a kedvezményezett a projekttel kapcsolatos minden dokumentumot elkülönítetten nyilvántart, és legalább 2027. december 31-ig megőriz. A személyes adatok közül a név adatfeldolgozásra átadásra kerülhet kézbesítés céljából a Magyar Postának.
Ajánlattévő képviselőjének, mint érintett személynek joga van kérelmezni az adatkezelőtől az általa nyilvántartott személyes adataihoz való hozzáférést, azok helyesbítését, törlését vagy kezelésének korlátozását, továbbá tiltakozhat az ilyen személyes adatok kezelése ellen, valamint a joga van az adathordozhatósághoz. Joga van a hozzájárulása bármely időpontban történő visszavonásához, amely nem érinti a visszavonás előtt a hozzájárulás alapján végrehajtott adatkezelés jogszerűségét. Joga van a felügyeleti hatósághoz (Nemzeti Adatvédelmi és Információszabadság Hatóság) panaszt benyújtani.
Az adatszolgáltatás az árajánlat benyújtásához feltétlenül szükséges adatok tekintetében előfeltétele az árajánlat érvényességének, azonban Ajánlattevő képviselője a személyes adatok megadására nem köteles. Az adatszolgáltatás elmaradásának lehetséges következménye: a benyújtott árajánlat érvénytelen.
Ajánlattevőnek nyilatkoznia kell, hogy – mint érintett természetes személy – az ajánlatkérő Adatkezelési tájékoztatóját megismerte, az adatkezelő és az adatfeldolgozók személyéről a tájékoztatást megkapta, az abban foglalt információkat és tájékoztatást tudomásul vette, a személyes adatai kezeléséhez és feldolgozásához annak alapján hozzájárul, vagy nem járul hozzá.
Kérem ajánlati felhívásunkat elfogadni, ajánlatukat elkészíteni és részünkre határidőben benyújtani szíveskedjenek.


Sátoraljaújhely, 2021. július 16.

